פלנטיר טכנולוגיות

פלנטיר טכנולוגיות (באנגלית: Palantir Technologies Inc) היא חברה ציבורית אמריקאית המתמחה בתוכנות לניתוח ביג דאטה. מטה החברה בדנוור, קולורדו, החברה נוסדה על ידי פיטר ת'יל, ניית'ן גטינגס, ג'ו לונסדייל, סטיבן כהן ואלכס קארפ בשנת 2003 והונפקה בשנת 2020 בהנפקה ישירה לציבור (DPO). שמה של החברה נגזר מ"שר הטבעות" שבו פלנטיר הוא חפץ אגדי מהלגנדריום (היקום הדמיוני) של טולקין, פירוש המילה פלנטיר, היא "אבן רואי" או "הצופה למרחק". החברה עובדת עם סוכנויות המודיעין האמריקאיות, כמו CIA (שהיה גם משקיע מוקדם בחברה), FBI, NSA וגם עם הצבא האמריקאי ועם צבא אוקראינה במלחמה מול רוסיה ועם צבאות וגופים נוספים. המוצר המרכזי של החברה מאפשר ללקוחות לנתח כמויות אדירות של מידע ממקורות שונים, להגיע למסקנות ולזהות קשרים. פלנטיר התפרסמה, בין השאר, במהלך המלחמה באפגניסטן, כשלפי דיווחים היא סייעה בתפיסתו של אוסמה בן לאדן. מנכ"ל החברה הוא אלכס קארפ (אנ') לפלנטיר יש משרדים במספר מדינות בהן ארצות הברית, קנדה, צרפת, גרמניה וישראל. בינואר 2024 פורסם כי פלנטיר תשתף פעולה עם צה"ל בתחום הבינה המלאכותית. Palantir Gotham היא הפתרון הממשלתי/ביטחוני של Palantir לכרייה וניתוח דאטה והפקת תובנות. זוהי תוצאה של עבודה ארוכת השנים של פלנטיר עם קהילת המודיעין של ארצות הברית. פלנטיר מטרופוליס (שנודעה בעבר כ-Palantir Finance) היית התוכנה לשילוב נתונים, ניהול מידע וניתוח כמותי. התוכנה מתחברת למערכי נתונים מסחריים, קנייניים וציבוריים ומגלה מגמות, מערכות יחסים וחריגות, כולל ניתוח חיזוי. משמשת בעיקר קרנות גידור, בנקים, חברות פיננסיות לארגון וניתוח נתונים. Palantir Apollo היא מערכת אספקה רציפה (CD) המנהלת ופורסת את המוצרים Palantir Gotham and Foundry אפולו נבנתה מתוך הצורך של לקוחות להשתמש במספר פלטפורמות ענן ציבוריות ופרטיות כחלק מהתשתית שלהם. אפולו מתזמנת עדכונים לתצורות ותוכנות בפלטפורמות Foundry ו-Gotham באמצעות ארכיטקטורת מיקרו שירוצים ומאפשר לפלנטיר לספק תוכנה כשירות (SaaS) במקום לפעול כחברת ייעוץ. משלב את האלמנטים הסמנטיים, הקינטיים והדינמיים של החברה ועוזר לצוותים לייצר הרמוניה של הנתונים ולהפוך את קבלת ההחלטות לאוטומטיות במצבים מורכבים. אחת הביקורות נגד פלנטיר הגיעה ב-2017 לאחר שמוצרי החברה סייעו לרשויות ההגירה האמריקאיות לאתר ולגרש מהגרים לא חוקיים בימי דונלד טראמפ, כולל הפרדה של ילדים מהוריהם. רגע לפני ההנפקה של פלנטיר ב–2020 הביע המיליארדר ג'ורג סורוס חרטה על השקעתו בפלנטיר, ומסר כי ברצונו לחסל את אחזקותיו בחברה לאור הנזקים שגורם השימוש בביג דאטה. Palantir Gotham המשמשת בין היתר כמערכת חיזוי להתנהגויות מסוימות עורר מחלוקת על גזענות בניתוח ה-AI שלהם. מדיה וקבצים בנושא פלנטיר טכנולוגיות בוויקישיתוף אתר האינטרנט הרשמי של פלנטיר טכנולוגיות (באנגלית) אתר האינטרנט הרשמי של פלנטיר טכנולוגיות (באנגלית) פלנטיר טכנולוגיות, ברשת החברתית פייסבוק פלנטיר טכנולוגיות, ברשת החברתית אקס (טוויטר) פלנטיר טכנולוגיות, ברשת החברתית LinkedIn פלנטיר טכנולוגיות, סרטונים בערוץ היוטיוב מידע עסקי על חברת פלנטיר טכנולוגיות באתרים Yahoo! Finance • MarketWatch • CNN Money • Bloomberg Business (באנגלית) פלנטיר טכנולוגיות, בגוגל פיננסים פלנטיר טכנולוגיות, באתר Crunchbase (באנגלית) פלנטיר טכנולוגיות, באתר EDGAR של הודעות ל-SEC (באנגלית) חברת המודיעין פלנטיר יוצאת להנפקה - ותוקפת את הצביעות בעמק הסיליקון, באתר כלכליסט, 26 באוגוסט 2020 אופיר דור, מנכ"ל פלנטיר אלכס קארפ, התומך הגדול של ישראל בעולם ההייטק: "רוצה לבייש את מי שלא משמיעים קול", באתר TheMarker‏, 10 בינואר 2024 Contact Us, Palantir (באנגלית) מסייעת במאמץ המלחמתי: פלנטיר תשתף פעולה עם צה"ל בתחום ה-AI, באתר כלכליסט, 13 בינואר 2024